Carmen Iohannis a moștenit un apartament în 2020. Ce venituri și averi au soții Iohannis anul acesta.
Soția președintelui, Carmen Iohannis, a moștenit un apartament în acest an, conform declarației de avere a lui Klaus Iohannis, publicată pe site-ul Administrației Prezidențiale. Cei doi dețin, în total, trei apartamente și trei case de locuit. De asemenea, veniturile salariale ale șefului statului și ale soției sale au crescut în 2020.
Potrivit celei mai recente declarații de avere a președintelui Klaus Iohannis, averea sa a crescut cu un apartament de 67 metri pătrați moștenit de Carmen Iohannis în 2020.În total, cei doi dețin șase imobile, respectiv trei apartamente și trei case de locuit.De asemenea, și banii din conturile șefului statului sunt mai mulți. De la 199.000 lei, cât avea în decembrie 2019, a crescut la 208.000 lei, în iunie 2020.Potrivit documentului citat, există și diferențe salariale, de la de la 165.100 lei, în 2019, la 179.735 lei, în 2020. Și veniturile salarile ale lui Carmen Iohannis s-au majorat de la 33.276 lei la 43.450 lei.